Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Latino di base, 12-2-2020, Massimo Manca**

(brutta qui, bella sul retro; non usare altri fogli)

Biografia con dizionario

Eloquentiae autem ornamenta in pronuntiatione apta et conueniente motum corporis consistunt. quibus cum se instruxit, tribus modis homines adgreditur, animos eorum ipsa inuadendo, horum alteri aures, alteri oculos permulcendos tradendo. Sed ut propositi fides in personis inlustribus exhibeatur, C. Gracchus, eloquentiae quam propositi felicioris adulescens, quoniam flagrantissimo ingenio, cum optime rem publicam tueri posset, perturbare impie maluit, quotiens apud populum contionatus est, seruum post se musicae artis peritum habuit, qui occulte eburnea fistula pronuntiationis eius modos formabat aut nimis remissos excitando aut plus iusto concitatos reuocando, quia ipsum calor atque impetus actionis attentum huiusce temperamenti aestimatorem esse non patiebatur.

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Latino di base, 12-2-2020, Massimo Manca**

(brutta qui, bella sul retro; non usare altri fogli)

Biografia Senza dizionario

Messalinus, vir animo etiam quam gente nobilior dignissimusque, qui et patrem Corvinum habuisset et cognomen suum Cottae fratri relinqueret, praepositus Illyrico subita rebellione cum semiplena legione vicesima circumdatus hostili exercitu amplius viginti milia fudit fugavitque et ob id ornamentis triumphalibus honoratus est. ita placebat barbaris numerus suus, ita fiducia virium, ut ubicumque Caesar esset, nihil in se reponerent.

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Latino di base, 12-2-2020, Massimo Manca**

(brutta qui, bella sul retro; non usare altri fogli)

Biografia con dizionario (per DSA)

Eloquentiae autem ornamenta in pronuntiatione apta et conueniente motum corporis consistunt. quibus cum se instruxit, tribus modis homines adgreditur, animos eorum ipsa inuadendo, horum alteri aures, alteri oculos permulcendos tradendo. Sed ut propositi fides in personis inlustribus exhibeatur, C. Gracchus, eloquentiae quam propositi felicioris adulescens, quoniam flagrantissimo ingenio, cum optime rem publicam tueri posset, perturbare impie maluit, quotiens apud populum contionatus est, seruum post se musicae artis peritum habuit.

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lingua e Traduzione, 12-2-2020, Massimo Manca**

(brutta qui, bella sul retro; non usare altri fogli)

**Marziale con dizionario**

**XL**        *Cicindela*

Ancillam tibi sors dedit lucernae,  
Totas quae vigil exigit tenebras.

**XLI**       *Lucerna polymyxos*

Inlustrem cum tota meis convivia flammis  
     Totque geram myxos, una lucerna vocor.

**XLII**        *Cereus.*

Hic tibi nocturnos praestabit cereus ignes:  
     Subducta est puero namque lucerna tuo.

**XLIII**      *Candelabrum Corinthium.*

Nomina candelae nobis antiqua dederunt:  
     Non norat parcos uncta lucerna patres.

**XLIV**       *Candelabrum ligneum.*

Esse vides lignum; servas nisi lumina, fiet  
     De candelabro magna lucerna tibi.

**XLV***Pila paganica.*

Haec quae difficili turget paganica pluma,  
     Folle minus laxast et minus arta pila.

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lingua e Traduzione, 12-2-2020, Massimo Manca**

(brutta qui, bella sul retro; non usare altri fogli)

Marziale senza dizionario

**8, 82**

Menophili penem tam grandis fibula uestit  
    ut sit comoedis omnibus una satis.  
Hunc ego credideram — nam saepe lauamur in unum —  
    sollicitum uoci parcere, Flacce, suae:  
dum ludit media populo spectante palaestra,              5  
    delapsa est misero fibula: uerpus erat.

**83**

Eutrapelus tonsor dum circuit ora Luperci  
    expingitque genas, altera barba subit.

**84**

Dum mea Caecilio formatur imago Secundo  
    spirat et arguta picta tabella manu,  
i, liber, ad Geticam Peucen Histrumque iacentem:

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lingua e Traduzione, 12-2-2020, Massimo Manca**

(brutta qui, bella sul retro; non usare altri fogli)

Tacito con dizionario

Cuius conscientia ac fama ferox exercitus nihil virtuti suae invium et penetrandam Caledoniam inveniendumque tandem Britanniae terminum continuo proeliorum cursu fremebant. Atque illi modo cauti ac sapientes prompti post eventum ac magniloqui erant. Iniquissima haec bellorum condicio est: prospera omnes sibi vindicant, adversa uni imputantur. At Britanni non virtute se victos, sed occasione et arte ducis rati, nihil ex adrogantia remittere, quo minus iuventutem armarent, coniuges ac liberos in loca tuta transferrent, coetibus et sacrificiis conspirationem civitatum sancirent. Atque ita inritatis utrimque animis discessum.

Cognome e nome\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matricola\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Lingua e Traduzione, 12-2-2020, Massimo Manca**

(brutta qui, bella sul retro; non usare altri fogli)

Tacito senza dizionario

Exim validissimas praefecturas invisit; et recuperare Armeniam avebat, ni a Vibio Marso, Syriae legato, bellum minitante cohibitus foret. atque interim Gotarzes paenitentia concessi regni et vocante nobilitate, cui in pace durius servitium est, contrahit copias. et hinc contra itum ad amnem Erinden; in cuius transgressu multum certato pervicit Vardanes, prosperisque proeliis medias nationes subegit ad flumen Sinden, quod Dahas Ariosque disterminat.